17. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 33987 οικ. της 10/26 Απρ. 1971 (ΦΕΚ Β' 302) Περί εκτελέσεως του άρθρ. 78 του Αστικού Κώδικος και του άρθρ. 7 του Ν.Δ. 795/1971 "Περί Σωματείων και Ενώσεων". Έχοντες υπ' όψιν τας διατάξεις: α)του άρθρ. 78 του Αστικού Κώδικος και β)του άρθρ. 7 του Ν.Δ. 795/1971 "περί Σωματείων και Ενώσεων", αποφασίζομεν: Άρθρ.1.-1.Το κατά το άρθρ. 78 του Αστικού Κώδικος βιβλίον καταχωρίσεως σωματείων αποτελείται εκ τόμων, έκαστος των οποίων περιέχει 301 φύλλα εκ χάρτου 120 γραμμαρίων, διαστάσεων 0,298Χ0,216. 2.Εκάστη αριστερά σελίς του βιβλίου εις το ανώτερον μεν τμήμα τυγχάνει έντυπος κατά το εν τέλει της παρούσης αποφάσεως παρατιθέμενον υπόδειγμα Α', εις το κατώτερον δε τμήμα αυτής, ως και εις εκάστην δεξιάν σελίδα, φέρει οριζοντίαν γραμμογράφησιν ανά 0,008, αφιεμένων περιθωρίων άνωθεν μεν και κάτωθεν εκ 0,025 πλαγίως δε εκ 0,015. 3.Οι τόμοι βιβλιοδετούνται κατά τρόπον ανθεκτικόν εις την χρήσιν, φέρουν δε κάλυμμα μέλανος χρώματος. 4.Εις έκαστον των τόμων καταχωρίζονται 250 αναγνωριζόμενα σωματεία. Εν περιπτώσει χρησιμοποιήσεως πολλών τόμων, ούτοι μεν αριθμούνται επί της ράχεως, κατά συνεχή αύξοντα αριθμόν, η δε αρίθμησις των σελίδων συνεχίζεται από τόμου εις τόμον ωσαύτως κατά συνεχή αύξοντα αριθμόν. Εκάστου βιβλίου αι τελευταίαι 50 σελίδες, φέρουσαι απλώς οριζοντίαν γραμμογράφησιν και αριθμούμεναι δια χαρακτήρων της αρχαίας Ελληνικής αριθμήσεως, χρησιμοποιούνται δι' εγγραφάς εκ παραπομπής εκ των λοιπών σελίδων εις περίπτωσιν ανεπαρκείας των τελευταίων τούτων δια καταχωρίσεις. 5.Ο κατά την προηγουμένην παράγραφον αύξων αριθμός καταχωρίσεως εις το ως άνω βιβλίον, ομού μετά μνείας του τηρούντος το βιβλίον τούτο δικαστηρίου, συνιστά τον αριθμόν μητρώου του σωματείου (π.χ. Πρωτοδικείον Αθηνών Α.Μ. 128). Το σωματείον δύναται να χρησιμοποιή τον αριθμόν τούτον εις την σφραγίδα αυτού, εις την αλληλογραφίαν του, ως και εις πάσαν μνείαν του τίτλου του. Άρθρ.2.-1.Από της ενάρξεως ισχύος της παρούσης τα μέχρι τούδε τηρούμενα παρά τοις δικαστηρίοις βιβλία, περί ων το άρθρ. 78 του Αστικού Κώδικος, κλείονται δια πράξεως του Προέδρου του Δικαστηρίου, πάσα δε νέα καταχώρισις λαμβάνει χώραν εις τα κατά το προηγούμενον άρθρον βιβλία. 2.Εις ην περίπτωσιν η νέα καταχώρισις δεν αφορά εις αρχικήν εγγραφήν συσταθέντος σωματείου, αλλ' ετέραν σημείωσιν εν τω βιβλίω, ο οικείος γραμματεύς μεταφέρει εις τα υπό της παρούσης προβλεπόμενα βιβλία, εκ των μέχρι τούδε τηρουμένων τοιούτων, τας εγγραφάς εν συντομία και εν συνεχεία προβαίνει εις την προαναφερομένη καταχώρισιν. Κατά την περίπτωσιν ταύτην, εις μεν τα παλαιά βιβλία σημειούται υπό του γραμματέως ο αριθμός της νέας καταχωρίσεως, εις δε τα νέα ο αριθμός της παλαιάς τοιαύτης. 3.Ο οικείος γραμματεύς προβαίνει εις τας κατά την προηγουμένην παράγραφον ενεργείας και άμα τη πρώτη υποβολή στοιχείων, προς κατάρτισιν του κατά τας διατάξεις του άρθρ. 7 του Ν.Δ. 795/1971 φακέλλου του σωματείου. Άρθρ.3.-Αι ενώσεις σωματείων, πρωτοβάθμιοι και δευτεροβάθμιοι, καταχωρίζονται εις τα βιβλία εις α καταχωρίζονται και τα σωματεία, διατιθεμένων προς τούτο των 1000 πρώτων αριθμών εκ της γενικής αριθμήσεως, εφαρμοζομένων κατά τα λοιπά των διατάξεων των άρθρ. 1 και 2 της παρούσης. Εν συμπληρώσει των 1000 τούτων αριθμών, διατίθενται εκ της γενικής αριθμήσεως έτεροι συνεχείς αριθμοί, κατά την κρίσιν του Γραμματέως, γίνεται δε σχετική παραπομπή και εις την σελίδα εξ ης περατούνται οι 1000 πρώτοι αριθμοί, ως και εις την σελίδα εξ ης άρχονται οι διατιθέμενοι τοιούτοι. Η διάταξις αύτη ισχύει δια τα Πρωτοδικεία Αθηνών, Πειραιώς και Θεσσαλονίκης. Εις τα λοιπά Πρωτοδικεία δεν γίνεται τοιαύτη διάκρισις, αλλ' εις το δεξιόν περιθώριον του περιέχοντος την καταχώρισιν της ενώσεως τμήματος του οικείου φύλλου τίθεται σφραγίς αναφέρουσα την λέξιν "ένωσις" με κεφαλαία γράμματα. Άρθρ.4.-(Δέον να θεωρηθή καταργηθέν δια του εδαφ. δ' της παρ. 1. του άρθρ. 1 Ν.Δ. 42/1974, κατωτ. σελ. 37, μετά την κατάργησιν του Ν.Δ. 795/1971). Άρθρ.5.-1.Προς ανεύρεσιν των αριθμών μητρώου (και των φακέλλων) τηρείται σύνηθες βιβλίον αλφαβητικού ευρετηρίου, η δε εν αυτώ ευρετηρίασις λαμβάνει χώραν τηρουμένων των επομένων κανόνων: α)Αι λέξεις Σωματείον, Ένωσις, Σύνδεσμος, Όμιλος, Σύλλογος, Συνομοσπονδία, Ομοσπονδία και αι συναφείς προς αυτάς, ουδέποτε ευρετηριάζονται. (Αντί των σελ. 14,01-14,09 (α) Σελ. 14,01 (α) Τεύχος 537-σελ.65 Νόμοι περί Σωματείων 14.Α.α.16-17 β)Τα άρθρα και αριθμητικά, ουδέποτε ευρετηριάζονται, εκτός εάν ουδεμίαν ετέραν λέξιν συνοδεύωσι. γ)Αι λέξεις υπάλληλος, εργάτης, συνταξιούχος και εν γένει αι λέξεις αι χρησιμεύουσαι προς υποδήλωσιν επαγγέλματος απεριορίστου αριθμού προσώπων (π.χ. Υπάλληλος Τραπέζης, Δημοσίου, Α.Ε. ιδιωτικής επιχειρήσεως κλπ.) ουδέποτε ευρετηριάζονται, εκτός αν ουδεμία ετέρα λέξις υπάρχη προς ευρετηρίασιν εν τω τίτλω του σωματείου. δ)Η ονομασία του σωματείου ευρετηριάζεται πάντοτε ως έχει, προτασσομένου του ουσιαστικού ή των ουσιαστικοποιημένων λέξεων και επομένων των λοιπών λέξεων, π.χ. Σύλλογος "Η ΠΡΟΟΔΟΣ" ευρετηριάζονται Πρόοδος (ή) Σύλλογος. Σύλλογος "Η μυροβόλος Χίος" ευρετηριάζονται Χίος (η) Μυροβόλος. Σύνδεσμος "Οι Τρεις Ιεράρχαι" ευρετηριάζονται Ιεράρχαι (Οι τρεις) Σύνδεσμος. Σύνδεσμος "Η Αγία Όλγα" ευρετηριάζονται Όλγα (η) Αγία Σύνδεσμος. Εάν ουδέν ουσιαστικόν περιέχεται εν τω τίτλω ευρετηριάζεται η υπάρχουσα λέξις, επί πολλών ουσιαστικών ευρετηριάζονται άπαντα. ε)Επί επαγγελματικών σωματείων ευρετηριάζεται η δηλούσα το επάγγελμα λέξις, επί πολλών δε τοιούτων ευρετηριάζονται άπασαι. ζ)Επί μη επαγγελματικών σωματείων ευρετηριάζεται πάντοτε η λέξις η δηλούσα την καταγωγήν των μελών του σωματείου εκ τινος τόπου. η)Η υπάρχουσα συντομογραφία του τίτλου του σωματείου ευρετηριάζεται πάντοτε ως έχει, θεωρουμένη ως μία λέξις. θ)Εάν ουδεμία ευρετηρίασις δύναται να γίνη κατ' εφαρμογήν των προηγουμένων περιπτώσεων, ευρετηριάζεται ο τίτλος του σωματείου ως έχει, παραλειπομένου του άρθρου. 2.Αι μία ή πλείονες λέξεις του τίλτου του σωματείου αίτινες κατεχωρίσθησαν εν τω αλφαβητικώ ευρετηρίω ως πρώται, υπογραμμίζονται εν τω τίτλω του σωματείου εν τω μητρώω. 3.Το κατά το παρόν άρθρον ευρετήριον δύναται να τηρηθή και δια καρτελλών οριζοντίου ταξινομήσεως. Άρθρ.6.-Η ισχύς της παρούσης άρχεται από της ενάρξεως της ισχύος του Ν.Δ. 795/1971 "Περί Σωματείων και Ενώσεων".  (Ακολουθούν υποδείγματα Βιβλίου Καταχωρίσεως Σωματείων και Δελτίου εγγράφων καταχωρισθησομένων εις φάκελλον σωματείου). Σελ. 14,02 (α) Τεύχος 537-Σελ.66